Hej Bolius  
  
 Jeg bor i ejerlejlighed i en ejendom med 135 ejerlejligheder. Vi skal have lavet energiforbedringer for ca 20 mio kr ialt. Et formål, der opfylder håndværkerfradragsreglerne.  
 Nu siger ejerforeningens administrator, at ejerne ikke kan anvende håndværkerfradraget med den begrundelse at det er ejerforeningen (og ikke den enkelte ejer) der indgår en aftale med entreprenøren.  
 Det synes jeg lyder ulogisk. Hvad siger I?

Venlig hilsen Aksel M


Energirenovering ejerforening - er det rigtigt at vi ikke kan få håndværkerfradrag?
Hej Aksel M

Det er desværre for jer sådan at jeres administrator har helt ret  - der er ikke mulighed for at få håndværkerfradrag for de arbejder der kan igangsættes af foreningen.  
 Hvis man bor i lejlighed, eller på anden måde i ejer eller andelsforening -  så er det alene nogle af de vedligeholdelses eller forbedringer arbejder der ligger indenfor den enkeltes andelshaver eller ejers individuelle råderet, t kan give mulighed for at få håndværkerfradrag. Man kan så ikke benytte fradraget hvis det efter vedtægterne er foreningens bestyrelse der kan iværksætte arbejdet, uanset om det udførte arbejde betales af hver enkelt. Man kan heller ikke benytte sig af ordningen udgiften betales fra fælles opsparing til udvendig vedligeholdelseskonto eller grundfond.  
 Læs mere om det her: [Hvem kan få håndværkerfradrag?](https://www.bolius.dk/hvem-kan-faa-haandvaerkerfradrag-3315)  
 og her: [Skat - håndværkerfradrag for lejere, andelshavere og folk i ejerlejligheder](https://skat.dk/skat.aspx?oid=1038)  
  
 Hvilke vedligeholdelsesarbejder og forbedringer der kan give fradrag hvia alle øvrige  betingelser er opfyldt kan du læse her: [Her er håndværkerfradraget for 2021](https://www.bolius.dk/her-er-haandvaerkerfradraget-for-2021-28556)

Men der er for arbejde med energiforbedringer i beboelsesejendomme andre muligheder for at søge tilskud, fx bygningspuljen, netop når arbejdet udføres og betales fælles for foreningen: [Energistyrelsen Bygningspuljen](https://ens.dk/service/tilskuds-stoetteordninger/bygningspuljen)

